Тэатралізаваная дзейнасць дапамагае вырашаць многія педагагічныя задачы. Дзякуючы ёй, у дзіцяці з асаблівасцямі псіхафізічнага развіцця фарміруецца эмацыянальная сфера, з’яўляецца ўпэўненасць у сваіх сілах. Тэатралізаваная гульня развівае здольнасць распазнаваць эмацыянальны стан чалавека па жэстах, міміцы, інтанацыі, фарміруе ўменне ставіць сябе на месца іншага ў розных сітуацыях, суперажываць, дыферэнцыраваць уяўленні аб дрэнных і добрых чалавечых якасцях, учынках. Тэатралізаваная дзейнасць добра ўплывае на развіццё маўлення дзіцяці, стымулюе актыўнае маўленне, узбагачае слоўнікавы запас, удасканальвае гукавую культуру маўлення, яго граматычны лад, артыкуляцыйны апарат дзіцяці. У тэатралізаванай гульні фарміруецца дыялогавае, эмацыянальна насычанае маўленне. Развіваецца мысленне і ўяўленне дзіцяці, прасторава-часавая арыентацыя. У працэсе тэатралізаванай гульні набываюцца камунікатыўныя ўменні і навыкі. Дзеці вучацца аб’ядноўвацца ў групы, узаемадзейнічаць адно з адным і з дарослымі. Пастаноўка спектакляў па казках і класічнай літаратуры выклікае ў школьнікаў цікавасць да чытання, развівае мастацка-эстытычнае ўспрыманне. Тэатралізаваная дзейнасць садзейнічае сацыялізацыі. І я бачу вынік! У нашым 3 “О” класе ўжо ідзе падрыхтоўка да чарговага спектакля да Новага года. Гэта стала нашай добрай традыцыяй — дарыць дзецям казку і радасць.